༄༅། །སྟོན་པ་གནས་བརྟན་ཆེན་པོ་འཁོར་དང་བཅས་པ་མཆོད་ཅིང་
གསོལ་བ་འདེབས་པའི་ཆོ་ག་སྙིང་པོར་དྲིལ་བ་
འཕགས་པ་དགྱེས་པའི་ལམ་འཇུག་
ཅེས་བྱ་བ་བཞུགས་སོ། །
ན་ མོ་ གུ་ རུ་ཤཱཀྱ་ མུ་ ན་ ཡེ། ། ཉི་མའི་གཉེན་གྱུར་སྟོན་མཆོག་ཐུགས་རྗེ་ཅན། །དེ་སྤྲུལ་ཆོས་སྐྱོང་གནས་བརྟན་ཚུལ་
བཟུང་བ། །འཕགས་པའི་འཁོར་དང་བཅས་ལ་གུས་བཏུད་ན། །རྒྱལ་བསྟན་དར་རྒྱས་ཡུན་གནས་བྱིན་གྱིས་རློབས། །
རང་རྒྱུད་བསླབ་པ་རྣམ་པར་དག །དེ་ཡིས་ཐུབ་བསྟན་ལང་ཚོ་རྒྱས། །དེས་ཀྱང་འཇིག་རྟེན་ཀུན་བདེར་བྱེད། །ཆོ་ག་
འདི་ཡི་དགོས་པར་ཟུང༌། །དེའང་མཆིམས་ཀྱི་ཕྱག་མཆོད་ལས། གང་གིས་གསོལ་བ་བཏབ་ན་སྤྱིར་སངས་རྒྱས་ཀྱི་བསྟན་
པ་ལ་ཞུགས་པ་ཐམས་ཅད། བྱེ་བྲག་ཏུ་རབ་ཏུ་བྱུང་བ་སྡེ་ལྔ། ཁྱད་པར་དུ་དགེ་སློང་བྱང་ཆུབ་ཀྱི་སེམས་དང་ལྡན་པ་བཞི་
ལ་སོགས་པ་དགེ་འདུན་དུ་ལོངས་བས་གསོལ་བ་བཏབ་ན་བསམ་པའི་དོན་འགྲུབ་པར་འགྱུར་རོ། །ཞེས་དང༌། གང་གི་
ཆེད་དུ་གསོལ་བ་བཏབ་ན། དགེ་བཤེས་སམ་སྟོན་པ་འགའ་ཞིག་འཁོར་མང་བར་འདོད་པ་དང་། གནས་གཞི་དང་དགོན་
པ་བཟའ་དཀོར་དང་ཡོན་བདག་མང་བ་དང༌། ལོངས་སྤྱོད་ཆེ་བར་འདོད་པ་དང༌། ཡུལ་ཕྱོགས་ཆོས་ལ་གནག་པའི་སར་
ལས་ངན་གྱི་དབང་གིས་བསྡད་དགོས་པའམ་མཁན་སློབ་ལ་སོགས་པའི་བཀས་བསྡད་དགོས་པ་དེ་ལྟ་བུའི་ཡུལ་དུ་དགེ་
འདུན་གྱི་བསྟན་པ་དར་བ་དང༌། རང་གི་ཆོས་དང་ཆོས་བྱེད་པ་འཕེལ་བར་འདོད་པ་དང༌། ཡུལ་ཐམས་ཅད་དུ་ཆོས་དང་
ཆོས་བྱེད་འཕེལ་ཏེ་ས་ཕྱོགས་དཀར་བར༌འདོད༌པ་དང༌། རང༌སྡོད༌པའི་ས་ཕྱོགས་དེར་རིམས་ནད་ལ་སོགས་པ་ཞི་
བར་འདོད་པ་དང༌། ཚུལ་ཁྲིམས་ཀྱི་ཞིག་རལ་གསོ་བར་འདོད་པ་དང༌། ཚུལ་ཁྲིམས་རྣམ་པར་དག་པ་རྒྱུད་ལ་སྐྱེ་
བར་འདོད་པ་དང༌། ཏིང་ངེ་འཛིན་བཟང་པོ་རྒྱུད་ལ་སྐྱེ་བར་འདོད་པ་དང༌། ཤེས་རབ་ཆེ་བ་དང༌། བྱང་ཆུབ་ཀྱི་སེམས་
འཕེལ་བ་དང༌། དགེ་རྣམ་པར་དག་པ་དང༌། ངག་བཙུན་པ་དང༌། གཡུལ་ཞི་བ་དང༌། ཕས་ཀྱི་རྒོལ་བ་དང་ཉེ་བར་འཚེ་
བ་ཐམས་ཅད་ཞི་བར༌འདོད༌པ་དང༌། བླ་མ་དང་མཁན་པོ་དང་སློབ་དཔོན་དང༌། རྒྱལ་པོ་དང༌བཙུན་མོ་དང་སྲས་ཕོ་
མོ་དང༌། བློན་པོ་ལ་སོགས་པ་གཞན་ནམ་རང་གི་འཆི་བ་བསླུ་བ་དང་། རང་དང་གཞན་ལ་ནད་གང་གིས་ཀྱང་མི་སེལ་བ་
བྱུང་ན། དེ་ལྟ་བུ་ལས་ཐར་བར་འདོད་པ་དང༌། རང་ངམ་ཉེ་འཁོར་ལ་སོགས་པ་སྡང་བས་ཉེ་བར་འཚེ་བ་ལས་ཐར་
བར་འདོད་པ་ལ་སོགས་པ་མདོར་ན་མི་མཐུན་པའི་ཕྱོགས་ཐམས་ཅད་ཞི་བར་འདོད་པ་དང༌། སངས་རྒྱས་ཀྱི་བསྟན་པ་
རྒྱས་པ་དང༌། བྱེ་བྲག་ཏུ་སྡེ་སྣོད་ལ་འཆད་ཉན་རྒྱས་པར་བྱ་བ་དང༌། དེའི་རྟེན་དགེ་འདུན་རྒྱས་པར་བྱ་བ་དང༌། གཙུག་
ལག་ཁང་བྱིན་གྱིས་བརླབ་པར་བྱ་བ་དང༌། ཐུན་མོང་གི་ཆོས་སྤྱོད་བཅུའི་འཁོར་ལོ་རྒྱས་པར་བྱ་བ་དང༌། ཁྱད་པར་དུ་ཚུལ་
ཁྲིམས་ ཪིན་ པོ་ ཆེ་ བརྟན་ ཅིང་ རྒྱས་ པར་ བྱ་ བ་ ལ་ སོགས་ པའི་ འདོད་ པ་ ཐམས་ ཅད་ འགྲུབ་ པའི་ སླད་ དུ་ གསོལ་
བ་འདེབས་སོ། །ཞེས་དང༌། འདོད་དོན་ཁྱད་པར་བ་ལ་གནས་བརྟན་རེ་རེ་བཞིན་གཙོར་བྱ་ཚུལ་རྒྱས་པར་གསུངས་པ་
382

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
ལྟར་མཆོད་གསོལ་གྱི་ཆོ་ག་རྒྱས་བསྡུས་མང་དུ་འབྱུང་ཡང༌། འདིར་ཁྱེར་བདེ་བའི་ལག་ལེན་སྙིང་པོར་དྲིལ་བ་ལ་བཤམ་
བཀོད་དང༌། ཆོ་ག་དངོས་གཉིས། དང་པོ་ནི། གཙུག་ལག་ཁང་ལ་སོགས་པའི་གནས་གཙང་མ་བྱི་དོར་བྱས་ཤིང་རྒྱན་
གྱིས་སྤྲས་པའི་གུང་དུ་སྟོན་པ་གནས་བརྟན་ཆེན་པོ་རྣམས་ཀྱི་སྐུ་གཟུགས་སོགས་དཀོན་མཆོག་གི་རྟེན་བཀྲམ་པའི་
མདུན་ད། སྟེགས་གཙང་མ་བའི་རྣམ་ལྔས་བྱུག་པའི་སྟེང་དུ་མཎྜལ་པདྨ་འདབ་མ་བཅུ་དྲུག་ བུས་སུ་མེ་ཏོག་གི་ཚོམ་
བུ་ཆེ་བ་གཅིག་དང༌། མཐའ་བསྐོར་དུ་བཅུ་དྲུག་བཀོད་པའི་མདུན་དུ་དཀོན་མཆོག་སྤྱི་གཏོར་ཅོག་ཟླུམ་རྒྱན་ལྡན། རྒྱལ་
ཆེན་བཞི་ལ་དཀར་གཏོར། ཆུ་གཉིས་ཉེར་སྤྱོད་ཕྲེང་ཚར་དུ་བཤམ། ཁྲུས་ཆས་བུམ་པ་བཅུད་ལྡན་མེ་ལོང་སྐུ་ཕྱི་ན་བཟའ།
མཎྜལ་འབུལ་བའི་ཆས་རྣམས་ཟུར་དུ་བཞག འབྱོར་བརྩོན་གྱིས་ནུས་ན་སྔ་དྲོའི་ཆར་དུས་རུང་གི་སྨན་བཟའ་བཅའི་
རིགས། ཕྱི་དྲོའི་ཆར་ཐུན་ཚོད་དུ་རུང་བ་བརྒྱད་སོགས་དང༌། འབྲུ་མར་བུ་རམ་སོགས་ཞག་བདུན་པའི་སྨན་དང་།དུས་ངེས་
མེད་དུ་འབུལ་རུང་བ་བཀྲ་ཤིས་རྫས་རྟགས་རྒྱལ་སྲིད་ན་བཟའ་རོལ་མོའི་རིགས་སོགས་མཆོད་པའི་ཡོ་བྱད་ཅི་འབྱོར་
བཀོད། རིགས་དྲུག་གཞི་བདག་ཆ་གསུམ་གཏོར་མ་རྣམས་ཀྱང་སྟེགས་དམའ་བར་བཀོད་པ་ཡིན་ཀྱང་རྒྱུན་ཁྱེར་ལྟ་བུ་ཆོ་
ག་བསྡུས་པའི་སྐབས་དེ་དག་མི་དགོས་སོ། །གཉིས་པ་ཆོ་ག་དངོས་ལ་གསུམ། སྦྱོར་བ་སྐྱབས་སེམས་བྱིན་རླབས། དངོས་
གཞི་སྤྱན་འདྲེན་ཚོགས་བསགས། རྗེས་གཏོར་མཆོད་གཤེགས་གསོལ་སོགས་སོ། །དང་པོ་སྐྱབས་སེམས་ནི། སངས་
རྒྱས་ཆོས་དང་ཚོགས་ཀྱི་མཆོག་རྣམས་ལ། །བྱང་ཆུབ་བར་དུ་བདག་ནི་སྐྱབས་སུ་
མཆི། །བདག་གི་སྦྱིན་སོགས་བགྱིས་པའི་བསོད་ནམས་ཀྱིས། །འགྲོ་ལ་ཕན་ཕྱིར་
སངས་རྒྱས་འགྲུབ་པར་ཤོག །ལན་གསུམ། སེམས་ཅན་ཐམས་ཅད་བདེ་བ་དང་སོགས་
ལན་གསུམ་གྱིས་ཚད་མེད་བསྒོམ། གནས་དང་ཡོ་བྱད་བྱིན་གྱིས་བརླབ་པ་ནི། དཀོན་ མཆོག་ གསུམ་ གྱི་
བདེན་པ་དང༌། སངས་རྒྱས་དང༌བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་
བརླབས་དང་། ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། སྟོན་པ་
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་
སངས་རྒྱས་ཤཱཀྱ་ཐུབ་པ་སྔོན་བྱང་ཆུབ་ཀྱི་སྤྱད་པ་སྤྱོད་པའི་ཚེ་སངས་རྒྱས་ཀྱི་ཞིང་
ཡོངས་སུ་སྦྱངས་པའི་བདེན་པ་དང༌། ཆོས་ཀྱི་དབྱིངས་རྣམ་པར་དག་ཅིང་བསམ་
གྱིས་མི་ཁྱབ་པའི་སྟོབས་ཀྱིས་དེང་འདིར་དེ་བཞིན་གཤེགས་པ་སྲས་དང་བཅས་
པ་དང་། འཕགས་པ་ཆོས་སྐྱོང་བ་ཐམས་ཅད་ལ་མཆོད་པའི་ཚོགས་སྦྱར་བའི་ཕོ་བྲང་
383

སྤྱིཀྱང་རྡོ་དྲི་9| རྒྱ་ཆེན་བཀའ་མཛོད།
གི་དཀྱིལ་འཁོར་འདི་དག་བཅོམ་ལྡན་འདས་འོད་དཔག་ཏུ་མེད་པའི་ཞིང་གི་བཀོད་
པའི་ཡོན་ཏན་ལྟ་བུ་དང་ལྡན་པར་གྱུར་ཏེ། ས་གཞི་རིན་པོ་ཆེ་སྣ་ཚོགས་ཀྱི་རང་བཞིན་
ལག་མཐིལ་ལྟར་མཉམ་པ། ལྗོན་ཤིང་ཆུ་མཚོ་ལ་སོགས་པ་རྒྱན་ཐམས་ཅད་ཀྱིས་
རྣམ་པར་བརྒྱན་པའི་ཞིང་ཁམས་ཡོངས་སུ་དག་པའི་དབུས་བཀོད་པ་ཐམས་ཅད་
ལས་འཕགས་པ་དེ་བཞིན་གཤེགས་པའི་བཀོད་པ་ལ་བརྟེན་པའི་ཕོ་བྲང་རིན་ཆེན་སྣ་
བདུན་ལས་གྲུབ་པའི་ཁང་པ་བརྩེགས་པ། གྲུ་བཞི་སྒོ་བཞི་ཀ་བ་བཞི་ཟུག་ཅིང་
མཉམ་པ། ཉམས་དགའ་མཛེས་ཤིང་ལྟ་ན་སྡུག་ལ་འོད་འབར་བ། ཐེམ་སྐས་བཞི་
དང་ལྡན་པ། དཀྱིལ་འཁོར་གྱི་ནང་གི་དབུས་སུ་རིན་པོ་ཆེའི་ཁྲི་པདྨ་དང་ཟླ་བའི་
གདན། མཐའ་བསྐོར་དུ་པདྨའི་གདན་བཅུ་དྲུག ཤར་སྒོའི་ནང་དང་སྒོ་བཞིར་རིན་པོ་
ཆེའི་གདན་ཏེ། སྟོན་པ་བཅོམ་ལྡན་འདས་ལ་སོགས་པ་འཕགས་པ་རྣམས་གདན་
འཛོམ་པའི་བཞུགས་གནས་སོ་སོའི་སྨོན་ལམ་ཁྱད་པར་ཅན་དང་མངའ་ཐང་དང་
མཚམས་པར་གྲུབ་པ་མཛེས་པ་ཤ་སྟག་འབྱུང་བར་གྱུར་ཅིག ཕྱི་ནང་ཀུན་ཏུ་ཡང་ཆ་
རིགས་མཚམས་པར་ལྷ་དང་མིའི་ཡོ་བྱད་དམ་པ། ཁ་དོག་དང་། དྲི་དང་། རོ་དང་།
རེག་བྱ་དང་ལྡན་པ་ཡིད་དུ་འོང་བ། གྱ་ནོམ་པའི་ཞལ་ཟས། ན་བཟའ་དང་། རྒྱན་
དང༌། རོལ་མོ་ལ་སོགས་པ་ཕུལ་དུ་ཕྱིན་པ་སྣ་ཚོགས་པ། ཕུང་པོ་གསུམ་པའི་མདོ་
དང༌། བཟང་པོ་སྤྱོད་པའི་སྨོན་ལམ་ལས་བྱུང་བའི་མཆོད་པའི་སྤྲིན་རྒྱ་མཚོ་ཐམས་
ཅད་ཀྱིས་རྒྱས་པར་གང་ཞིང་རྒྱན་ཀླུབས་པ་དང་ལྡན་པར་གྱུར་ཅིག འཕགས་པ་
ཐམས་ཅད་ཀྱང་གདན་འཛོམ་ནས་དེ་བཞིན་དུ་བྱིན་གྱིས་བརླབས་ཤིང་བཞེས་ཏེ་
ལོངས་སྤྱོད་པར་གྱུར་ཅིག ཅེསདང་། ཨོཾ་ན་མོ་བྷ་ག་བ་ཏེ། བཛྲ་སཱ་ར་པྲ་མནྡྷ་ནི། ཏ་ཐཱ་
ག་ཏཱ་ཡ། ཨརྷ་ཏེ་སཱམྱཀྶཾ་བུདྡྷ་ཡ། ཏདྱ་ཐཱ། ཨོཾ་བཛྲ་བཛྲ་མ་ཧཱ་བཛྲ། མ་ཧཱ་ཏེ་ཛོ་བཛྲ།
384

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
མ་ཧཱ་བི་དྱ་བཛྲ། མ་ཧཱ་བོ་དྷི་ཙིཏྟ་བཛྲ། མ་ཧྭཧཱ་བོ་དྷི་མཎྜོ་པ་སཾ་ཀྲ་མ་ཎ་བཛྲ། སརྦ་ཀརྨ་
ཨཱ་བ་ར་ཎ་བི་ཤོ་དྷ་ན་བཛྲ་སྭཱ་ཧཱ། ཞེས་མཆོད་པའི་སྤྲིན་གྱི་གཟུངས་ལན་གསུམ་དང་། སླར་ཡང་།
དཀོན་མཆོག་གསུམ་གྱི་བདེན་པ་དང་། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ཀྱི་བྱིན་གྱིས་བརླབས་དང༌། ཚོགས་གཉིས་ཡོངས་སུ་རྫོགས་པའི་མངའ་
ཐང་ཆེན་པོ་དང༌། ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་
ཀྱིས་ དེ་ བཞིན་ དུ་ གྱུར་ ཅིག། ཅེས་བདེན་པའི་སྟོབས་ལན་གསུམ་བརྗོད་པར་བྱའོ། །གཉིས་པ་ལ་གཉིས།
ཚོགས་ཞིང་སྤྱན་འདྲེན་ཡན་ལག་དང་བཅས་པ། དེ་ལ་ཚོགས་བསགས་ཤིང་སྨོན་ལམ་གདབ་པའོ། །དང་པོ་ནི། དགེ་
འདུན་རྣམས་འགྲེངས་པའམ་པུས་བཙུགས་ཐལ་མོ་སྦྱར་ལ་སྤོས་ཐོགས། མེ་ཏོག་བཀྲམ་སྟེ། བཅོམ་ ལྡན་ འདས་
དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱའི་
དབང་པོ་ལ་སོགས་པ་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་འཕགས་
པ་གནས་བརྟན་ཆེན་པོ་བཅུ་དྲུག་དགེ་བསྙེན་དྷརྨ་ཏཱ་ཉན་ཐོས་ཀྱི་དགེ་འདུན་དང་
བཅས་པ་རྒྱལ་པོ་ཆེན་པོ་བཞི་འཁོར་དང་བཅས་པ་སོགས་དམ་པའི་ཆོས་སྐྱོང་བའི་
ཞབས་འབྲིང་རྒྱ་མཚོས་ཡོངས་སུ་བསྐོར་བ་ཐམས་ཅད། བདག་སོགས་སེམས་ཅན་
ཐམས་ཅད་ཀྱི་ཉེས་ལྟུང་གི་དྲི་མ་སྦྱང་ཞིང་བསོད་ནམས་ཀྱི་ཚོགས་སྤེལ་བའི་སླད་དུ་
སྤྱན་འདྲེན་ཞིང་མཆིས་ན་ཐུགས་རྗེ་ཆེན་པོས་བསྐུལ་ཏེ་དེང་དུས་ལ་བབ་ཀྱིས་དགོངས་
པར་མཛད་དུ་གསོལ། ཅེས་སྙན་གསན་དབབ། ལག་ མཐིལ་ ལྟར་ མཉམ་ རིན་ ཆེན་ རྒྱན་
གྱིས་སྤྲས། །ལྗོན་ཤིང་ཆུ་མཚོས་བརྒྱན་པའི་ས་གཞིའི་དབུས། །རིན་ཆེན་ལས་གྲུབ་
གྲུ་བཞི་སྒོ་བཞི་པ། །པདྨ་ཉི་ཟླས་བརྒྱན་པའི་གདན་སྟེང་དུ། །ཐུགས་རྗེས་རྩོད་པའི་
དུས་ཀྱི་གདུལ་བྱ་རྣམས། །རྣམ་གྲོལ་ལམ་ལ་འགོད་མཛད་འགྲོ་བའི་མགོན། །ཐུབ་
པ་མཆོག་དང་གནས་བརྟན་ཆེན་པོ་རྣམས། །འཁོར་དང་བཅས་པ་གནས་འདིར་
གཤེགས་སུ་གསོལ། །ཕྱོགས་བཅུའི་རྒྱལ་བ་སྲས་བཅས་ཐམས་ཅད་དང༌། །ཤེས་
385

བང་ཆེན་གྱི་ན། རྒྱ་ཆེན་བཀའ་མཛོད།
རབ་མེ་འབར་ཉོན་མོངས་མཚོ་སྐེམ་ཞིང༌། །རྣམ་གྲོལ་བསོད་ནམས་ཞིང་དུ་བཀས་
སྡོད་པའི། །ཕྱོགས་བཅུའི་ཉན་ཐོས་དགེ་འདུན་བཞུགས་སོ་འཚལ། །ཡོན་སྦྱོང་
མཆོད་པའི་གནས་སུ་སྤྱན་འདྲེན་གྱིས། །འགྲོ་བའི་དོན་ཕྱིར་མཆོད་ཀྱིས་གཤེགས་སུ་
གསོལ། །འགྲོ་བའི་མགོན་པོ་ཤཱཀྱ་སེང་གེ་ཡི། །སངས་རྒྱས་བསྟན་པ་གང་གི་ཕྱག་ཏུ་
བཞུགས། །གསུང་རབ་རིན་ཆེན་སྒྲོམ་གྱི་ཁ་འབྱེད་པའི། །དགྲ་བཅོམ་གནས་བརྟན་
ཆེན་པོ་བཞུགས་སོ་འཚལ། །དམ་ཆོས་སྤེལ་བའི་སླད་དུ་སྤྱན་འདྲེན་ན། །འགྲོ་བའི་
དོན་ཕྱིར་མཆོད་ཀྱིས་གཤེགས་སུ་གསོལ། །ཐུབ་པས་བཀའ་བསྒོས་བསྟན་པའི་རྒྱལ་
མཚན་འཛིན། །ཡན་ལག་འབྱུང་དང་མ་ཕམ་ནགས་ན་གནས། །དུས་ལྡན་རྡོ་རྗེ་མོའི་
བུ་བཟང་པོ་དང༌། །གསེར་བེའུ་བྷ་རཱ་དྷཱ་ཛ་གསེར་ཆེན་མཆོག །འཕགས་པ་བ་ཀུ་ལ་
དང་སྒྲ་གཅན་འཛིན། །ལམ་ཕྲན་བྷ་རཱ་དྷྭ་ཛ་བསོད་སྙོམས་ལེན། །ལམ་བརྟན་ཀླུའི་
སྡེ་སྦེད་བྱེད་མི་ཕྱེད་པ། །འགྲོ་བའི་དོན་ཕྱིར་མཆོད་ཀྱིས་གཤེགས་སུ་གསོལ། །
སྤངས་དང་ཡེ་ཤེས་ཕུན་ཚོགས་སངས་རྒྱས་ཀྱང༌། །གདུལ་བྱའི་དབང་གིས་ཉན་ཐོས་
ཚུལ་འཛིན་ཅིང༌། ། །ཁྱད་པར་ཅན་གྱི་ཕྲིན་ལས་ཆོས་སྐྱོང་བའི། །གནས་བརྟན་བཅུ་
དྲུག་འདིར་སྤྱོན་གདན་ལ་བཞུགས། །བདེ་གཤེགས་བཀའ་ལུང་གཙོར་མཛད་བསྟན་
པ་སྲུང༌། །རང་དོན་དོར་ནས་འཁོར་བའི་ནགས་ཚལ་དུ། །གཞན་དོན་ལྷུར་མཛད་
གནས་བརྟན་བཅུ་དྲུག་པོ། །དམ་བཅས་ཐུགས་རྗེའི་དབང་གིས་གནས་འདིར་
གཤེགས། །དགེ་བསྙེན་སྐྱབས་གསོལ་བདེན་པའི་ཚིག་ཉན་པ། །དཀོན་མཆོག་
གསུམ་གྱི་ཞབས་འབྲིང་མཆིས་སོ་འཚལ། །བསོད་ནམས་རིན་ཆེན་གླིང་དུ་སྤྱན་འདྲེན་
ན། །འགྲོ་བའི་དོན་ ཕྱིར་ མཆོད་ ཀྱིས་གཤེགས་སུ་གསོལ། །ཞེས་སྤོས་བདུག རོལ་མོ་བཅས་
སྤྱན་དྲངས་ལ། བཅོམ་ ལྡན་ འདིར་ ནི་ བྱོན་པ་ལེགས། །བདག་ཅག་བསོད་ནམས་སྐལ་
386

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
པར་ལྡན། །བདག་གི་མཆོད་ཡོན་བཞེས་སླད་དུ། །འདི་ཉིད་དུ་ནི་བཞུགས་སུ་
གསོལ། །མཆོད་ཡོན་གྱི་ཆུ་བཟེད་ཞལ་དུ་སྤྲེངས་ལ། རྒྱལ་བའི་སྐུ་གསུང་ཐུགས་ལ་ ཉོན་ མོངས་
མི་མངའ་ཡང༌། །སེམས་ཅན་ལུས་ངག་ཡིད་གསུམ་གདུང་བ་སེལ་སླད་དུ། །ཡན་
ལག་བརྒྱད་ལྡན་ཆུ་གཙང་ཡིད་དུ་འོང་བ་འདི། །བཞེས་ཤིག་བཞེས་ཤིག་བདག་གི་
མཆོད་ཡོན་འདི་དག་གོ །ངང་པའི་མཆོག་ལྟར་སོར་མོ་དྲ་བས་